Излекуваните от коронавирус у нас отново са повече от новите заразени Заразени се оказват 2 , 93 % от хората , на които са взети проби през изминалите 24 часа Продължава тенденцията за стихване на пандемията на коронавируса от последните няколко дни . За изминалото денонощие ( петък ) новите случаи на коронавирус са 174 ( с 2 случая по - малко спрямо вчера ) при 5 934 направени PCR тестове , или 2 , 93 % от взетите проби . Така броят на заразените от началото на епидемията нараства до 14 243 души , от тях в активна фаза на болестта са над 4 600 . Оздравелите са 213 за последните 24 часа , а общият им брой е 9 114 души . В болници са 811 души ( с 13 по - малко ) , а 58 от тях ( с 5 по - малко ) са в интензивни клиники и отделения . Тревожен е броят на починалите - те са 8 души за последното денонощие , с което смъртните случаи стават 492 по данни в единния информационен портал .